
Sáska község  Önkormányzata Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdése b) pontjában meghatározott feladatkörében eljárva az Országos Fogyasztóvédelmi Egyesület Veszprém Megyei Szervezete véleményének kikérésével a következőket rendeli el:



1. Általános rendelkezések
1. §        (1)
(2)
(3)
2. §
Sáska község  közigazgatási területén köztemetőt fenntartani, temetkezési szolgáltatást végezni a hatályos jogszabályok alapján az e rendeletben foglaltak szerint lehet.
A rendelet hatálya az Önkormányzat tulajdonában lévő köztemetőre terjed ki.
A rendelet személyi hatálya kiterjed az eltemettető(k)re, a köztemetőkben temetkezési szolgáltatást, valamint a köztemetőkben egyéb temetői munkát (pl. síremlék-állítás) végző természetes és jogi személyekre, jogi személyiség nélküli szervezetekre, valamint a temetőt látogatókra.
Sáska község  területén Sáska 011.  hrsz.-u köztemetőbe lehet temetni.



2. A köztemető használatának és igénybevételének szabályai
3. §     (1)      A  temetőt a temetőlátogatók részére április 01-től szeptember 30-ig 6.00-21.00
óráig, október 1-től március 31-ig 8.00 -18.00 óráig kell nyitva tartani.
(2) Tekintettel a Mindenszentek ünnepére, október 24. és november 09. között a temetőt  21 óráig nyitva kell tartani. Ezen időszak alatt a személygépkocsi behajtást - azokban az esetekben, amikor az egészségi állapot indokolttá teszi - ingyenesen kell biztosítani. A szabályozottól eltérő nyitvatartási időt a temetőfenntartó engedélyezhet.

4. § (1)    	A köztemetőben mindenki a hely jellegének megfelelő, a kegyeleti jogokat
tiszteletben tartó magatartást köteles tanúsítani.
(2) A	köztemető területére gépjárművel behajtani - a halott és szemétszállító,
valamint mozgáskorlátozottak járművei kivételével - nem szabad.
(3) A síremlék elemeinek, sírkeret építéséhez szükséges építőanyag gépjárművel
történő helyszínre szállítását a munkák elvégzéséhez indokolt gépjárműbehajtást az üzemeltető engedélyezi, melyről a gondnoki feladatot ellátó nyilvántartást vezet. A gépjárművel történő behajtásért  díjat nem kell fizetni.
5. §	(1)	Az üzemeltető a temetési vállalkozóknak a temetési napokon igény szerint 
 biztosítja a temetés lebonyolítását.
(2) Temetési időpontok a köztemetőben hétfőtől szombatig nyári időszakban
10.00 - 18.00 óráig, téli időszakban 10.00-16.00 óráig jelölhetők ki.
(3) A ravatalozó helyiséget a temetés előtt legalább 1 órával ki kell nyitni.
6.  §	(1) 	A köztemető területén lévő sírhelyek gondozását, újrahantolását,
beültetését a sírhely felett rendelkezni jogosult maga, vagy megbízottja végzi, 
(2) A sírgondozás során keletkezett szerves hulladékot, elszáradt koszorút, virágot, szemetet csak a kijelölt  hulladékgyűjtő helyre, konténerbe szabad tenni és az elszáradt koszorúk is csak itt bonthatók szét. Kő, beton, továbbá egyéb nem kommunális hulladék elhelyezése tilos!
7.  §	(1)	A köztemető területén tilos a tűzrakás. Gyertyagyújtásnál és annak
égetésénél fokozott körültekintéssel kell eljárni, ügyelve arra, hogy tűz ne keletkezzen.
(2) 12 éven aluli gyermek a temető területén csak felnőtt felügyelete mellett
tartózkodhat.
(3) A temetések alkalmával, vagy javítás, felújítás céljából megbontott síremlékeket a fagymentes időszak kivételével 6 napon belül eredeti állapotába vissza kell állítani. A megbontott síremlék egyes darabjait idegen sírokon tárolni nem szabad, elszállításáról az eltemettető és megrendelő köteles gondoskodni.
(4) A köztemető területén csak a sírok, sírboltok díszítésére szolgáló tárgyakat (koszorú, virágcsokor, dísznövény, váza, mécses, sírlámpa, stb.) szabad elhelyezni. Ezek a tárgyak (növények) csak a sírhely határain belül helyezhetők el.
3. A temetési hely gazdálkodás szabályai
8. §	(1)	A sírhelytáblákat,	(parcella) a kialakítandó sorokat a („temető és kataszter térkép”) tartalmazza.

(2) Köztemetés céljára a köztemetőben történik a helykijelölés.	-

 (3)      A köztemetés hamvasztás útján történik, kivéve, ha az illetékes egészségügyi
hatóság a hamvasztást nem engedélyezi.
             (4) Szociális temetés	céljára a köztemető északkeleti oldalán  történik a helykijelölés.


4. A sírhelyek méretezése, a sírjelek alkalmazásának, sírásás szabályai

9. §	(1)	A sírásást az üzemeltető általi kijelölést követően a kegyeleti szolgáltatást
végző látja el, a sírhantolással együtt.

(2) Szociális temetés esetére az (1) bekezdés rendelkezése nem vonatkozik.
(3) A sírhelyek méreteit, a sírok és sorok egymástól való távolságát a rendelet 1. melléklete tartalmazza.
5. A kegyeleti közszolgáltatások feltételei, a temetési hely megváltási díja, egyéb díjak
10. § (1)	A	településen működő köztemetőkben a kegyeleti közszolgáltatásokat az
önkormányzat biztosítja.
(2) A   sírhelyekért fizetendő megváltási díjat, valamint a temetési hely feletti
rendelkezési jog időtartamát (használati idő) a rendelet 2. melléklete tartalmazza.
(3) A	temetési hely feletti rendelkezési jog meghosszabbítható (újraváltható). Az
újraváltás díja megegyezik az 2. mellékletben foglaltakkal.

(4) A  köztemetőben koporsósan temetkezni a korábban megváltott, illetve
jogfolytonosan újraváltott sírhelyekbe lehet.
(5) A köztemetőben temetkezési szolgáltatást végző vállalkozók a ravatalozó használatáért, valamint temető fenntartási hozzájárulás címén a rendelet 2. mellékletében meghatározott  díjat köteles az önkormányzat részére meg fizetni.
6. A temetési szolgáltatás, a temetőben végzett egyéb vállalkozói tevékenységek ellátásának
szabálya, nyilvántartások vezetése
11. §	(1)	A temetkezési szolgáltatásokat temetkezési vállalkozók végezhetik.
(2) A köztemető területére csak kész síremléket, valamint a sírbolt és a sírboltkeret építéséhez szükséges építőanyagot szabad bevinni. Az anyag tárolási helyét és módját az üzemeltető megbízottja jelöli ki. 
(3) A köztemetőben végzendő minden munkát - kivéve a hozzátartozók részéről történő sírgondozást, a temetési hely növényekkel való beültetését és díszítését - az üzemeltető megbízottjának (gondnoki feladatokat ellátó személynek) kell jelenteni, aki ezekről nyilvántartást vezet.
7. Záró rendelkezések
12. § (1)        A jelen rendelet a 8.§.(4) és 9.§. (2) bekezdés kivételével 	2013. november 1-én lép
hatályba. A rendelet hatálybalépésével egyidejűleg a 9/2000. (IX:28.) és annak módosításáról szóló 7/2009.(VI.22. önkormányzati rendelet hatályát veszti.
(2)	A 8.§ (5) és 9.§ (2) bekezdés 2014. január 1-én lép hatályba.

 
       Kovács Nándor	           Takács Lászlóné
  polgármester                                                           jegyző

Rendelet kihirdetve: 2013. október 31. Takács Lászlóné
                                                                       jegyző 

A sírhelyek méretezéséről

	1. melléklet 7/2013.(X.31.) önkormányzati rendelethez
	

			Hosszúság		Szélesség		Mélység
			(cm)			    (cm)			  (cm)

1-es sírhely			210			95-110			160-200
2-es sírhely			210			190			160-200
Gyermeksírhely			130-150		65-90			160
Hant nélküli 1-es sírhely			210			100			160-200
Hant nélküli 1-es sírhely			210			200			160-200
Családi sírhely (4 személyes)	210			400			160-200
Urnasírhely			80-100			65			80-100



Sírok közötti távolság						 	  50-100 cm
Sorok közötti távolság							100-160 cm
Hant nélküli sírok esetében a sírtávolság			 	  60-100 cm
Hant nélküli sírok esetében a sortávolság				100-160 cm
Urnasíroknál a sírtávolság					      	  	         80 cm
Urnasíroknál a sorok közötti távolság				100-120 cm
Fej-fej alatti parcelláknál az urnasírok fejrészei közötti távolság 	         50 cm
Gyermeksírok sírtávolsága						         80 cm
Gyermeksíroknál a sorok közötti távolság				100-120 cm









		2. melléklet a 7/2013.(X.31.) önkormányzati rendelethez


1./ sáska területén működő köztemetőben a sírhelyek és sírboltok megváltási díja:

	- 1 személyes sírhely		0 Ft
	- 2 személyes sírhely		0 Ft
	- gyermek sírhely      		0 Ft

	- 2 személyes sírbolt		0 Ft
	- 4 személyes sírbolt		0 Ft
	- 8 személyes sírbolt		0 Ft
	- urnasírhely		            0 Ft


2./ A sírhely használat időtartama 			25 év,
    a sírboltok használati időtartama		          100 év
    az urnasírhely használati időtartama                   25 év

3./ Sáska területén működő köztemetőben üzletszerűen végzett vállalkozási tevékenység esetén alkalmanként fizetendő temető-fenntartási hozzájárulás mértéke:   0 ft.


4./ Ravatalozó használati díj mértéke:     0 ft








